MALEE:ยอดส่งออกเติบโตต่อเนื่อง แนะนำ”ซื้อ”ราคาเป้าหมาย 140 บ.
MALEE:ยอดส่งออกเติบโตต่อเนื่องแนะนำ"ซื้อ"ราคาเป้าหมาย 140 บ. 
2 ก.พ. 2560

บล.ทิสโก้ ระบุในบทวิเคราะห์วันนี้(2 ก.พ.) ว่า บริษัท มาลีกรุ๊ป จำกัด (มหาชน) หรือ MALEE จากแนวโน้มการเก็บภาษีสรรพสามิตเครื่องดื่มที่มีน้ำตาลนั้น ในมุมมองของเราคาดว่าน้ำผลไม้อาจจะได้รับผลกระทบที่ระดับน้อยกว่าเนื่องจากเป็นเครื่องดื่มจากความหวานธรรมชาติและเพื่อสุขภาพ
อย่างไรก็ตาม ในกรณีที่เกิดการเก็บภาษีเครื่องดื่มทุกประเภทจากความหวานทุกชนิดประกอบด้วย ชา กาแฟ นม รวมถึงน้ำผลไม้ ก็จะส่งผลกระทบต่อเครื่องดื่มเกือบทั้งอุตสาหกรรมปรับราคาขายขึ้นและคาดจะกระทบต่อยอดขายลดลงในระยะสั้นจากการปรับตัวของผู้บริโภค จากสมมติฐานของเราจากสัดส่วนยอดขายในประเทศปี 2017 ของ MALEE และรับจ้างผลิตในประเทศอยู่ที่ 34% และ 23% ตามลำดับ และหากมีการปรับราคาขายขึ้นตามภาษีที่ขึ้นสมมติฐาน 20% จะเกิดผลกระทบต่อกำไรต่อเมื่อยอดขายในประเทศลดลงมากกว่า 15% ขึ้นไป โดยหากยอดขายเฉพาะในประเทศลดลงจากคาดการณ์เดิม 15% จะกระทบกำไรลดลงจากคาดการณ์เดิมเพียง -3% เท่านั้น   
คาดกำไรสุทธิไตรมาส 4/59 อยู่ที่ 112 ล้านบาท (+4%เทียบช่วงเดียวกันของปีก่อน, -30%เทียบไตรมาสก่อนหน้า) ลดลง เทียบไตรมาสก่อนหน้า เนื่องจากคาดยอดส่งออกลดลงจากการสั่งสินค้าที่เข้ามามากในช่วงไตรมาส 3 และจากการรับรู้ขาดทุนจากบริษัทร่วมทุนที่ฟิลลิปปินส์จากการเพิ่งเริ่มผลิตสินค้ากาแฟกระป๋องราว 30 ล้านบาท เราคาดคาดกำไรสุทธิในปี 2016F ลดลงจากคาดเดิม 5% อยู่ที่ 524 ล้านบาท เติบโต 58% เทียบช่วงเดียวกันของปีก่อน
ยังคงประมาณการเดิมในปี 2017-18F คาดยอดขายเติบโตเฉลี่ยปีละ 16% อยู่ที่ 7,664 ล้านบาท และ 8,839 ล้านบาท ตามลำดับได้จากกาคาดการณ์ยอดขายในประเทศจะเพิ่มขึ้นเฉลี่ยปีละ 9% จากการออกสินค้าเพิ่มรสชาติใหม่ทุกปีและจากยอดส่งออกจะเติบโต 20% ต่อเนื่องจากน้ำมะพร้าวที่กำลังเติบโตเป็นที่นิยมในยุโรปและอเมริกาและคาดยอดขายที่ฟิลิปปินส์มีเพิ่มขึ้นจากแผนเปิดตัวสินค้าใหม่อีก 2 ผลิตภัณฑ์ คาดกำไรสุทธิในปี 2017-18F เติบโตเฉลี่ยปีละ 19%
ยังคงแนะนำ “ซื้อ” จากแนวโน้มการส่งออกเพิ่มขึ้นจากการขยายตลาดแถบเอเชียเพิ่มขึ้นรวมถึงโอกาสจากการมองหาพันธมิตรเพิ่มขึ้นในปีหน้าและลูกค้ารับจ้างผลิตต่างประเทศที่เพิ่มขึ้น ราคาเป้าหมายอยู่ที่ 140 บาท อ้างอิง PER +1STDV ที่ 30x จากโอกาสจากการเติบโตทั้งในและต่างประเทศ โดยราคาหุ้นปัจจุบันเทรดที่ P/E17F 25X เทียบเท่า PEG17F เท่ากับ 1.4x (eps growth CAGR2y = 21%) ไม่แพงเมื่อเทียบกับกลุ่มเครื่องดื่มที่ซื้อขายอยู่ที่ PEG 1.8X และ MALEE ยังมี ROE ที่สูงคาด ROE17F ที่ 36% มากกว่ากลุ่มเครื่องดื่มที่เฉลี่ยอยู่ที่ 19.7% โอกาส:กระแสความใส่ใจดื่มเพื่อสุขภาพเพิ่มสูงขึ้น ความเสี่ยง : การแข่งขันที่รุนแรงขึ้น